मुंबई. कैंसर से जूझ रही वेटरन एक्ट्रेस साधना का शुक्रवार को निधन हो गया। 74 साल की साधना ने मुंबई के हिंदुजा हॉस्पिटल में आखिरी सांस ली। वह अपने हेयरकट की वजह से कभी स्टाइल आइकॉन थीं। उनके हेयरकट को ‘साधना कट’ कहा जाता था। ‘वक्त’, 'मेरे महबूब', 'आरजू' और ‘मेरा साया’ उनकी पॉपुलर फिल्में थीं। उनका अंतिम संस्कार शनिवार को होगा।
साधना ने शुरू किया चूड़ीदार का फैशन
साधना की खास स्टाइल को 'रोम हॉलिडे' नाम की अंग्रेजी फिल्म के किरदार ऑद्रे के लुक से मोटिवेट था। साधना ने अपने चौड़े माथे को कवर करने के लिए यह स्टाइल अपनाया ताकि उनके बाल माथे पर रहें। ये स्टाइल इतना पॉपुलर हुआ कि 60 के दशक में हर लड़की साधना कट जैसे बाल रखने लगी। लड़कियों में चूड़ीदार सलवार कमीज़ पहनने के ट्रेंड साधना ने शुरू किया था। हल्के रंग के शरारा, गरारा और कानों में बड़े झुमके, बाली उनकी खास पहचान रही
साधना शिवदासानी पूरा नाम, पहला रोल सिंधी फिल्म में
साधना का पूरा नाम साधना शिवदासानी थी। वे अपने माता पिता की इकलौती संतान थीं। देश के बंटवारे के बाद उनका परिवार कराची छोड़कर मुंबई आ गया। साधना का नाम उनके पिता ने अपनी पसंदीदा अभिनेत्री साधना बोस के नाम पर रखा था। उन्होंने 14 साल की उम्र में देश की पहली सिंधी फिल्म 'अबाना' में काम करके करिअर शुरू किया था।
रणबीर के साथ किया था रैम्प वॉक
- दिसंबर 2014 में उनके मुंह की मुंबई में ही सर्जरी हुई थी।
- पब्लिक अपीयरेंस से बचने वाली साधना मई 2014 में रैम्प वॉक करती नजर आई थीं।
- रैम्प पर उनके साथ एक्टर रणबीर कपूर भी थे।
- यह उनकी लाइफ का पहला और आखिरी रैम्प वॉक था।
- इस फैशन शो को एड्स और कैंसर अवेयरनेस के लिए ऑर्गेनाइज किया गया था।
कभी थीं टॉप एक्ट्रेस
- 2 सितंबर 1941 को कराची में जन्मीं साधना ने 22 साल के करियर में 35 फिल्में की थीं।
- 1960 और 1970 के बीच वे बॉलीवुड की टॉप एक्ट्रेसेस में शुमार थीं।
- श्री 420 उनकी पहली मूवी थी।
- वो कौन थी, मेरा साया, मेरे मेहबूब, आरजू, राजकुमार, लव इन शिमला, एक मुसाफिर-एक हसीना, असली- नकली जैसी फिल्मों में भी उन्होंने काम किया था।
आगे की स्लाइड्स में पढ़िए साधना को लेकर सेलिब्रिटीज के tweets...
hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva awa_Deva bho_Deva hin_Deva hin_Deva hin_Deva